
ΑΠΟΣΠΑΣΜΑ                        
Από το πρακτικό της με αριθ. 29ης/2023  Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 278/2023
Στη Λευκάδα σήμερα  στις 18 του μηνός Ιουλίου του έτους 2023,  ημέρα  Τρίτη και  ώρα 12:00,  ήλθε σε τακτική, διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 17071/14-7-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.
                ΠΑΡΟΝΤΕΣ                                                                ΑΠΟΝΤΕΣ                   

	1
	Γαζής Αναστάσιος (Πρόεδρος)
	1
	Γιαννιώτης Παναγιώτης

	2
	Λύγδας Σπυρίδων
	2
	Κοντογιώργης Σπυρίδων

	3
	Τυπάλδος Νικόλαος
	3
	Μαργέλη Μαρία

	4
	Τσιρογιάννης Γεώργιος
	4
	Σκληρός Φίλιππος

	5
	Βικέντιος Νικόλαος  
	5
	

	6
	
	6
	 

	7
	
	7
	

	8
	
	8
	

	9
	
	9
	


Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.


Τέθηκαν για συζήτηση δύο (2) θέματα Εκτός Ημερήσιας Διάταξης.

ΘΕΜΑ 1ο:  Απόφαση Ο.Ε. για άσκηση ή μη αναίρεσης κατά της υπ’ αριθμ. 242/2023 απόφασης του Μονομελούς Πρωτοδικείου Λευκάδας.   

Εισηγητής: Δημήτριος Μασούρας, δικηγόρος του Δήμου

Ο Πρόεδρος της Ο.Ε. κ. Αναστάσιος Γαζής, Αντιδήμαρχος, έδωσε τον λόγο στον κ. Δημήτριο Μασούρα, δικηγόρο του Δήμου, ο οποίος  εισηγούμενος το θέμα έθεσε υπόψη των μελών της Επιτροπής την εξής γνωμοδότησή του:

1. Με την αναφερόμενη στο θέμα απόφαση ο Δήμος Λευκάδας εντός των πλαισίων σύναψης άτυπης σύμβασης έργου, τον Ιούνιο του έτους 2013, μεταξύ της Γραμματικής Καραμαλίγκα και του ιδίου, υποχρεώθηκε να καταβάλει ως αμοιβή στην αντίδικο το συνολικό ποσό των 7.130,99€, (συμπεριλαμβανομένου και του κόστους των υλικών). Με την εν λόγω σύμβαση η αντίδικος ανέλαβε την εγκατάσταση τριών αναμεταδοτών τηλεόρασης ψηφιακής εκπομπής δεκατριών καναλιών στο δημοτικό διαμέρισμα Βασιλικής του Δήμου Λευκάδας,  καθώς και την συντήρηση – επισκευή αναμεταδοτών στα δημοτικά διαμερίσματα Αγίου Νικήτα – Δρυμώνα – Εξάνθειας – Δραγάνου – Αθανίου – Πόρου  και Βασιλικής του ίδιου Δήμου. Το ίδιο περιεχόμενο είχε και η πρωτοβάθμια απόφαση του Ειρηνοδικείου Λευκάδας, κατά της οποίας ο Δήμος Λευκάδας άσκησε έφεση, η οποία απορρίφθηκε με την αναφερόμενη στο θέμα απόφαση. 

2. Η απόφαση  εξεδόθη στις 3 Ιουλίου 2023 και δεν έχει ακόμη επιδοθεί στο Δήμο, ώστε να υπολογισθεί η έναρξη της προθεσμίας για την άσκηση αναίρεσης κατ’ άρθρο 564 ΚΠολΔ.  

3. Η υπηρεσία μας έχει τη γνώμη ότι αίτηση αναίρεσης κατά της απόφασης αυτής δεν θα ευδοκιμήσει, διότι δεν φαίνεται να υπάρχουν νομικά σφάλματα που να μπορούν να οδηγήσουν σε ανατροπή της απόφασης που εξεδόθη. Άλλωστε, το αρμόδιο για την εξέταση της αίτησης αναίρεσης δικαστήριο (Άρειος Πάγος) ασχολείται μόνον με τα νομικά σφάλματα της υπόθεσης και όχι με ουσιαστικές αξιολογήσεις. Μάλιστα, στο πλαίσιο της δίκης αυτής, το εύρος ελέγχου των νομικών σφαλμάτων είναι όλως περιορισμένο, διότι η υπόθεση εκκίνησε από το Ειρηνοδικείο.

ΓΙΑ ΤΟΥΣ ΛΟΓΟΥΣ ΑΥΤΟΥΣ

Εισηγούμαι στην Ο.Ε. να μην ασκηθεί αναίρεση κατά της υπ’ αριθμ. 242/2023 απόφασης του Μονομελούς Πρωτοδικείου Λευκάδας και η εκκαθάριση της οικονομικής εκκρεμότητας να γίνει από την αρμόδια Οικονομική Υπηρεσία.»
Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
ΑΠΟΦΑΣΙΖΕΙ ΟΜΟΦΩΝΑ

Να μην ασκηθεί αναίρεση κατά της υπ’ αριθμ. 242/2023 απόφασης του Μονομελούς Πρωτοδικείου Λευκάδας και η εκκαθάριση της οικονομικής εκκρεμότητας να γίνει από την αρμόδια Οικονομική Υπηρεσία. 



Η απόφαση αυτή πήρε αύξοντα αριθμό: 278/2023.              
     

        Ο Πρόεδρος 

                          

 Τα Μέλη

     
              ΓΑΖΗΣ ΑΝΑΣΤΑΣΙΟΣ[image: image1.png]

